Diari Oficial de la Generalitat Valenciana


Sumari del DOGV 3729, del 12-04-2000 (2000/2351)

AC0RD d'1 de febrer de 2000, de la Comissió Territorial d'Urbanisme de València, que fa referència a la modificació número 12, el Vidre, del Pla General de Carlet.
-------------------------------------------------------------------------------------------------------------------------------------------------------------------

### Dades del document

Número de DOGV
:   3729

Data del DOGV
:   12-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2351


Data del document
:   01-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Carlet
    * pla d'urbanisme

AC0RD d'1 de febrer de 2000, de la Comissió Territorial d'Urbanisme de València, que fa referència a la modificació número 12, el Vidre, del Pla General de Carlet. [2000/M2351]
  
Vist l'expedient tramés per l'Ajuntament de Carlet que fa referència a la modificació número 12, el Vidre, del Pla General i d'acord amb els següents:
  
Antecedents de fet
  
Primer
  
El projecte es va sotmetre a informació pública per mitjà de la Resolució de l'Alcaldia de 30 de desembre de 1998. Després del pertinent període d'exposició pública, en el qual no es van presentar al·legacions, va ser aprovat provisionalment pel ple municipal en la sessió celebrada el 31 març de 1999.
  
Segon
  
El projecte consta de memòria justificativa, plànols d'informació i d'ordenació.
  
Tercer
  
La modificació es tramita a instàncies de l'Agrupació d'Interés Urbanístic El Vidre. Afecta la unitat d'execució que porta aquest nom i planteja de forma general la reordenació de l'edificació en l'àmbit, amb creació d'un carrer i una plaça públics, i la modificació dels límits de la unitat d'execució per a fer-la coincidir amb els límits reals de la propietat i de l'edificació existent.
  
Es justifica la necessitat de la modificació en els problemes detectats en el procés de gestió, que fan necessària major concreció i adaptació a la realitat existent.
  
Quart
  
La Comissió Territorial d'Urbanisme, en la sessió de 27 de juliol de 1999, va adoptar l'acord de suspendre l'aprovació definitiva de la modificació de referència, fins que s'esmenaren unes deficiències que, en síntesi, feien referència a:
  
- Justificar que la modificació no incrementava l'aprofitament lucratiu, considerant les illes incloses en la unitat d'execució.
  
- Falta de justificació del tractament singular que comportava l'admissió de l'aprofitament sota coberta en l'àmbit afectat, enfront d'altres parts de les illes excloses i zones semblants del sòl urbà.
  
Cinqué
  
A fi d'esmenar les deficiències indicades, l'ajuntament ha introduït en el projecte determinades modificacions i justificacions, i en va trametre un nou exemplar, que va ser aprovat pel ple municipal en la sessió de 24 de novembre de 1999.
  
L'esmentat projecte conté, entre altres coses, les determinacions següents:
  
- Es justifica que es manté l'edificabilitat en l'àrea, i s'inclou un quadre comparatiu respecte de l'ordenació prevista per a les illes afectades en la modificació número 6 del Pla General.
  
- S'elimina l'ordenança relativa a l'admissió de l'aprofitament sota coberta en la unitat i s'adscriu una planta addicional a l'illa A2, a fi de no minvar l'edificabilitat inicialment prevista.
  
- Es concreta a més, en relació amb el vial de nova creació, que es tracta d'un vial per a vianants amb trànsit restringit a l'accés als habitatges afectades.
  
Sisé
  
Carlet té un pla general aprovat definitivament el 16 de desembre de 1980.
  
Amb data 24 d'abril de 1996, la Comissió Territorial d'Urbanisme acorda aprovar una modificació en l'àmbit objecte d'aquest expedient, on a més de delimitar-se una unitat d'execució, es proposava una reordenació de l'àrea afectada, orientada a la implantació d'habitatges unifamiliars.
  
Seté
  
La Comissió Informativa de la Comissió Territorial d'Urbanisme de València, en la sessió celebrada el 21 de gener de 2000, va emetre un informe relatiu al projecte que ens ocupa, i compleix així el que estableix l'article 11 del Decret 77/1996, de 16 d'abril, del Govern Valencià, pel qual es va aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableixen l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
En relació a la reordenació proposada, es tracta de qüestions relatives al disseny urbà, enquadrables dins de l'ordenació detallada de competència municipal.
  
Quart
  
A la vista de les rectificacions i justificacions introduïdes en el projecte, poden considerar-se esmenades les deficiències observades en l'Acord de la Comissió Territorial d'Urbanisme de 27 de juliol de 1999.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió celebrada l'1 de febrer de 2000, acorda aprovar definitivament la modificació número 12, el Vidre, del Pla General de Carlet.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 1 de febrer de 2000.- El secretari de la Comissió Territorial d'Urbanisme: José Manuel Palau Navarro.